b'\n_START_ARTICLE_\nOverborgermester\n_START_PARAGRAPH_\nOverborgermester er den h\xc3\xb8yeste politiske posten i st\xc3\xb8rre byer i flere land.\n_START_SECTION_\nEngelsktalende land\n_START_PARAGRAPH_\nLord Mayor er en tittel som benyttet for borgermesteren i en stor by, med s\xc3\xa6rskilt distinksjon. I Skottland tilsvarer den Lord Provost.\n_START_SECTION_\nDanmark\n_START_PARAGRAPH_\nI Danmark finnes tittelen Overborgmester, som er navnet p\xc3\xa5 den \xc3\xb8verste borgemesteren i Danmarks hovedstad K\xc3\xb8benhavn.\n_START_SECTION_\nTyskland\n_START_PARAGRAPH_\nOverborgermesteren (tysk: Oberb\xc3\xbcrgermeister eller Oberb\xc3\xbcrgermeisterin dersom det er en kvinne) er den \xc3\xb8verste politiske leder i kretsfrie byer eller andre byer med h\xc3\xb8yt innbyggertall.  Valget av overborgermesteren er direkte, bortsett fra i de s\xc3\xa5kalte bystatene, Berlin, Bremen og Hamburg. I disse bystatene har dessuten det \xc3\xb8verste politiske verv andre navn._NEWLINE_Berlins regjeringsjef kalles for eksempel regjerende borgermester, mens tittelen borgermester benyttes av de politiske lederne av Berlins 12 bydeler. Disse borgermestrene velges av de respektive bydelsforsamlingene (Bezirksverordnetenversammlung)._NEWLINE_I Berlin markerer 1948 og 1991 n\xc3\xa5r tittelen overborgermester ble avl\xc3\xb8st av regjerende borgermester. Det var ved byens deling. I Vest-Berlin het det regjerende forgermester fra 1948, mens man i \xc3\x98st-Berlin holdt p\xc3\xa5 den gamle tittel. F\xc3\xb8rst ved Tysklands samling fikk byen en felles regjerende borgermester._NEWLINE_I byer som har overborgermester finnes vanligvis ogs\xc3\xa5 flere borgermestere. De kalles gjerne sideordnete borgermestre (tysk: Beigeordnete B\xc3\xbcrgermeister). Sammen med overborgermesteren danner borgermestrene en regjering eller et byr\xc3\xa5d, p\xc3\xa5 tysk kalt Magistrat. De sideordnete borgermestrene utnevnes av enten overborgermesteren eller kommunefullmektige (avhengig av forbundslandets kommunale forvaltningslovstiftning).\n_START_SECTION_\nFinland\n_START_PARAGRAPH_\nI Finland f\xc3\xa5r den \xc3\xb8verst ansvarige sjefen for hovedstaden, Helsingfors, sitt forordnende av Presidenten og dermed ogs\xc3\xa5 tittelen \xc3\xb6verborgm\xc3\xa4stare (finsk ylipormestari).'